recursal/SuperWikiNEXT-32B huggingface dataset:
**சிந்தூரி** (*Sindhuri*) என்பவர் ஒரு இந்திய நடிகை ஆவார். இவர் குறிப்பாக தமிழ், தெலுங்கு, மலையாள திரைப்படங்களில் பணியாற்றி வருகிறார். *பாய்ஸ்* (2003) திரைப்படத்தில் அறிமுகமான பிறகு, *சூப்பர் டா* (2004), *குண்டம்மா காரி மனவாடு* (2007) உள்ளிட்ட படங்களில் நடித்துள்ளார்.

தொழில்
------

சிந்தூரி தனது நடிப்பு வாழ்க்கையை ஷங்கரின் *பாய்ஸ்* (2003) படத்தில் துணை வேடத்தில் நடித்ததன் வழியாக தொடங்கினார். அதில் இவர் ஜெனிலியாவின் நான்கு தோழிகளில் ஒருவராக நடித்தார். இதன்பிறகு மும்தாஜின் தயாரிப்பில் வெளியான *தத்தி தாவுது மனசு* (2003), *என்னவோ புடிச்சிருக்கு* (2004) போன்ற படங்களில் முன்னணி வேடங்களில் நடிக்க வாய்ப்பைப் பெற்றார். இரண்டு படங்களும் குறைந்த வரவேற்பையே பெற்றன. கிராமத்து பெண் மற்றும் கல்லூரி மாணவி என மாறுபட்ட வேடங்களில் நடித்திருந்தாலும், சிந்துரியால் பெரிய படங்களில் பணியாற்றும் வாய்ப்பை பெற முடியவில்லை.  இவரது பிந்தைய படங்களான *சூப்பர் டா* (2004) மற்றும் *நிறம்* ஆகியவையும் இவரை ஒரு முன்னணி நடிகையாக நிலைநிறுத்தத் தவறிவிட்டன. இந்த காலகட்டத்தில் இவர் *உணர்ச்சிகள்* 
(2006) படத்திலும் நடித்தார். ஆனால் இறுதியில் அக்காட்சிகள் படத்தில் இடம்பெறவில்லை. அதே நேரத்தில் இவர் நடித்த கண்ணமாபேட்டை மற்றும் வசீகரனுக்கு ஜோடியாக *பூக்கள்* உள்ளிட்ட பிற படங்கள் தயாரிப்புப் பணியின்போது இடையில் நிறுத்தப்பட்டன. 

இயக்குனர் அலிக்கு ஜோடியாக தெலுங்கு நகைச்சுவை வெற்றிப் படமான *குண்டம்மா காரி மனவாடு* (2007) படத்தில் நடித்தார். இந்த படம் முன்னணி பாத்திரத்தில் நடித்த இவருக்கு மிகப்பெரிய வெற்றியைத் தந்தது. இவர் மலையாளத் திரையுலகிலும் நுழைந்தார், *ஷாம்பு*, முதலில் 2004 இல் படமாக்கப்பட்டது, 2008 இல் திரையரங்குகளில் வெளியிடப்பட்டது.  2008 திசம்பரில், சிந்துரி தமிழ் படங்களில் அதிகமான படங்களில் நடிக்க ஆர்வுமுள்ளதை வெளிப்படுத்தினார் மேலும் கவர்ச்சியான ஒளிப்படப்பிடிப்புகளில் கலந்துகொண்டார். அதே நேரத்தில் குத்தாட்ட பாடல்களில் இடம்பெறுவதற்கான ஆர்வத்தையும் வெளிப்படுத்தினார்.

திரைப்படவியல்
-------------

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *பாய்ஸ்* | அங்கிதா | தமிழ் |  |
| *தத்தி தாவுது மனசு* | அமுதா | தமிழ் |  |
| 2004 | *என்னவோ புடிச்சிருக்கு* | சங்கீதா | தமிழ் |  |
| *சூப்பர் டா* | மீனாட்சி | தமிழ் |  |
| 2007 | *குண்டம்மா காரி மனவாடு* | மகாலட்சுமி | தெலுங்கு |  |
| *நிறம்* | ஸ்வேதா | தமிழ் |  |
| 2008 | *ஷம்பு* | அபர்ணா | மலையாளம் |  |
| 2013 | *காதல் கிளுகிளுப்பு* | உமா மகேஸ்வரி | தமிழ் |  |
| 2019 | *பூமராங்* | சக்தியின் நண்பர் | தமிழ் |  |
| 2019 | *எனை நோக்கி பாயும் தோட்டா* | சரண்யா | தமிழ் |  |

குறிப்புகள்
-----------

 

1. ↑
2. ↑  "காப்பகப்படுத்தப்பட்ட நகல்". 2017-02-17 அன்று மூலம் பரணிடப்பட்டது. 2021-05-02 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2017-02-17 அன்று மூலம் பரணிடப்பட்டது. 2021-05-02 அன்று பார்க்கப்பட்டது.
**வடக்கின் வசந்தம் வேலைத்திட்டம்** என்பது இலங்கை உள்நாட்டுப் போரினால் பாதிக்கப்பட்ட இலங்கையின் வடக்கு மாகாணத்தை அபிவிருத்தி செய்யும் நோக்கில் இலங்கை அரசினால் முன்னெடுக்கப்பட்ட வேலைத்திட்டமாகும். இத்திட்டம் இலங்கையின் 2009 ஆம் ஆண்டிற்கான வரவு-செலவுத் திட்டத்தில் முன்மொழியப்பட்டது. இவ்வேலைத்திட்டத்தை முன்னெடுக்க அமைக்கப்பட்ட அதிபரின் செயற்குழுவின் தலைவராக பசில் ராஜபக்ச நியமிக்கப்பட்டார்.

கட்டங்கள்
---------

இவ்வேலைத்திட்டம் மூன்று கட்டங்களாக மேற்கொள்ளப்படும் என இலங்கை அரசின் வருமானத்துறை அமைச்சர் இரஞ்சித் சியம்பலாபிட்டிய தெரிவித்தார். முதற்கட்டமாக இடம்பெயர்ந்த மக்களுக்கான கட்டாயத்தேவைகளை பெற்றுக் கொடுத்தலும் மீள் குடியேற்றலும் (180 நாள் துரித திட்டம்) இரண்டாம கட்டமாக வடக்கின் உட்கட்டமைப்புகளை செப்பனிடலும் (இடைக்கால திட்டங்கள்) மூன்றாம் கட்டமாக தொழிற்துறை அபிவிருத்தி திட்டங்களும் (நீண்டகால திட்டங்கள்) நடைபெறும் என அறிவிக்கப்பட்டுள்ளது. மூன்றாம் கட்டத்தின் போது மக்களாட்சியை நிலைநாட்டும் வேலைகளும் நடைபெறும் என அறிவிக்கப்பட்டுள்ளது.

மேற்கோள்கள்
-----------

1. ↑  கே. அசோக்குமார்; விசு கருணாநிதி (2008-11-07). "வட பகுதியை மீள கட்டியெழுப்ப வடக்கின் வசந்தம் செயற்திட்டம்" (in தமிழ்). *தினகரன் (இலங்கை)* (அஸோஸியேட்டட் நியூஸ் பேப்பர்ஸ் ஒப் சிலோன் லிமிடட்).. பார்த்த நாள்: 2009-07-06. 
[*தொடர்பிழந்த இணைப்பு*]
2. 1 2  YATAWARA, Dhaneshi (2009-07-05). "Uthuru Wasanthaya heralds new era for North" (in ஆங்கிலம்). *சண்டே ஒப்சேவர்* (அஸோஸியேட்டட் நியூஸ் பேப்பர்ஸ் ஒப் சிலோன் லிமிடட்). Archived from the original on 2009-07-09.. பார்த்த நாள்: 2009-07-06.
3. 1 2  "வடக்கின் வசந்தம் மூன்று கட்டங்களாக முன்னெடுக்கப்படும்" (in தமிழ்). *தினகரன் (இலங்கை)* (அஸோஸியேட்டட் நியூஸ் பேப்பர்ஸ் ஒப் சிலோன் லிமிடட்). 2009-05-03. Archived from the original on 2009-05-07.. பார்த்த நாள்: 2009-07-06.

வெளி இணைப்புகள்
---------------

* வடக்கின் வசந்தம் என்ற அழகிய பெயரில் தமிழரை மாயவலையில் வீழ்த்த முயற்சி
[*தொடர்பிழந்த இணைப்பு*], தினக்குரல்
**ரள்ளபல்லி அனந்த கிருஷ்ண சர்மா** (Rallapalli Ananta Krishna Sharma) (23 சனவரி 1893 - 11 மார்ச் 1979) ஆந்திர மாநிலத்தைச் சேர்ந்த ஒரு கருநாடக இசைக் கலைஞரும் தெலுங்கு, கன்னடம், சமக்கிருதம் ஆகிய மொழிகளில் பண்டிதரும் ஆவார்.

சிறு வயதில்
-----------

ஆந்திர மாநிலம் ராயல்சீமா, அனந்தப்பூர் மாவட்டம், கம்பதூர் வட்டத்தில் ரள்ளபல்லி என்னும் ஊரில் பிறந்தார். தந்தையார் பெயர் கர்ணமடக்கல கிருஷ்ணர். தாயார் பெயர் அலமேலு மங்கம்மா. தந்தையிடம் தெலுங்கு, சமக்கிருத மொழிகளும் தாயாரிடம் இசையும் கற்றார்.

தனது 13 ஆவது வயதில் மேற்படிப்புக்காக மைசூர் சென்று அங்கிருந்த பரக்கல மடத்தில் சேர்ந்தார். சமக்கிருத மொழியில் இவருக்கிருந்த புலமையைக் கண்ட மடத்தின் தலவர் ஸ்ரீ கிருஷ்ண பிரமதந்திர சுவாமி இவரை அங்கிருந்த சாமராஜ பாடசாலையில் சமஸ்கிருதம், பிராகிருதம் ஆகிய மொழி இலக்கியங்களை கற்றுக் கொள்ள ஏற்பாடு செய்தார்.

அத்துடன் மைசூர் அரசவை வித்துவான்களாக இருந்த *பிதரம்* கிருஷ்ணப்பா, சிக்க ராமா ராவ் ஆகியோரிடம் கருநாடக இசை கற்றார்.

பயிற்சியின் முடிவில் வாய்ப்பாட்டு வித்துவானாகவும், வயலின் வாத்தியக் கலைஞராகவும் பேர் பெற்றவராக இருந்ததோடு வாக்கேயக்காரராகவும், விமரிசனம் செய்பவராகவும் விளங்கினார்.

பணிகள்
------

தனது 18 ஆவது வயதில் மைசூர் மகாராஜா கல்லூரியில் 1912 ஆம் ஆண்டு தெலுங்கு பண்டிதராக நியமனம் பெற்றார். 1949 வரை இந்தப் பதவியில் பணியாற்றியவர் திருப்பதிக்கு வந்து அங்கிருந்த ஸ்ரீ வெங்கடேஸ்வரா கீழைத்தேய ஆய்வு மையத்தில் ஒரு ஆராய்ச்சியாளராக 1958 வரை பணியாற்றினார்.

மாணாக்கர்கள்
------------

அவரது மருமகள் சரோஜம்மா (வாய்ப்பாட்டு, வீணை), டி. எஸ். தாதார், வி. வி. கிருஷ்ணர், பணகிரி லட்சுமி நரசிம்மர், புக்கபட்டணம் ராமார் (வயலின்), அவரது மகள்கள் நாகமணி (வாய்ப்பாட்டு) பிரபாவதி (வாய்ப்பாட்டு, வீணை), ஹரிணி (வாய்ப்பாட்டு), அவரது மூத்த மகன் பேராசிரியர் ஆர். ஏ. பாணி சாயி (வாய்ப்பாட்டு), பேர்த்திகள் ஊர்மிளா (வீணை), சுரபி (வாய்ப்பாட்டு) ஆகியோர் அவரிடம் இசை பயின்ற மாணாக்கர்கள்.

இசை, இலக்கியப் பணி
------------------

கருநாடக இசையிலும், தெலுங்கு, கன்னட, சமக்கிருத இலக்கியங்களிலும் பெரும் பங்காற்றியுள்ளார்.

வாக்கேயக்காரராக
---------------

கீதம், ஸ்வரஜதி, வர்ணம், கிருதி, தில்லானா எனப் பல வடிவங்களில் அவர் பாடல்கள் இயற்றி இசை அமைத்துள்ளார். அன்னமாரின் கீர்த்தனைகளில் கிட்டத்தட்ட 300 கீர்த்தனைகளை தொகுத்து வெளியிட்டதுடன் அவற்றுள் சுமார் 100 கீர்த்தனங்களுக்கு இசை அமைத்துள்ளார்.

சிறப்புகளும் விருதுகளும்
------------------------

* கௌரவ முனைவர் பட்டம் திருப்பதி ஸ்ரீ வெங்கடேஸ்வரா பல்கலைக் கழகம் வழங்கியது (1974).
* சங்கீத கலாநிதி விருது, சென்னை மியூசிக் அகாதமி வழங்கியது (1974).
* கானகலா சிந்து - மைசூர் ஸ்ரீ பிரசன்ன சீதாராம மந்திரம், சங்கீத சம்மேளனம் வழங்கியது
* கானகலா பிரபூர்ண - ஆந்திரப் பிரதேச சங்கீத நாடக அகாதமி வழங்கியது.
* சங்கீத கலாரத்னா - பெங்களூர் காயன சமாஜம் (1970)
* கௌரவ உறுப்பினர் - மத்திய அரசின் சங்கீத நாடக அகாதமி
* சங்கீத சாகித்திய ஆஸ்தான வித்துவான் - திருப்பதி திருமலை தேவஸ்தானம், திருப்பதி வழங்கியது.

மேற்கோள்கள்
-----------

1. 1 2 3 4 5  Biography
2. ↑  My Favourite Telugu Scholar
3. ↑  Major Contributions
4. ↑  Awards and Recognitions
5. ↑  Sangeetha Kalarathna Awardees

வெளி இணைப்புகள்
---------------

ரல்லப்பள்ளி அனந்த கிருஷ்ண ஷர்மா - வாழ்க்கை வரலாறு
**தோப்பூர் திருவேங்கடம்** (*Thoppu Thiruvengadam*)(பிறப்பு 13 ஆகத்து 1938) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் இராணிப்பேட்டை மாவட்டம் ஒடுக்கத்தூர் பகுதியினைச் சேர்ந்தவர். பள்ளிக் கல்வியினை சென்னை இராமகிருஷ்ணா ஆரம்ப பாடசாலை, கோவிந்தப்ப நாயக்கர் நடுநிலைப் பள்ளி, பச்சையப்பன் உயர்நிலைப் பள்ளியிலும் பயின்றுள்ளார். கல்லூரிக் கல்வியினை பச்சையப்பன் கல்லூரி மற்றும் சென்னை சட்டக் கல்லூரியில் முடித்துள்ளார். திருவேங்கடம் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கணியம்பாடி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | கணியம்பாடி | திமுக | 34,435 | 54.11 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 416 at=416.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**வசந்த் நரசிம்மன்** (Vasant Narasimhan) இவர் ஒரு இந்திய-அமெரிக்க மருத்துவரும், 2018 முதல் நோவார்டிசின் தலைமை நிர்வாக அதிகாரியுமாவார்

சுயசரிதை
--------

நரசிம்மன் சிகாகோ பல்கலைக்கழகத்தில் உயிரியல் அறிவியலில் இளங்கலை பட்டத்தையும், ஹார்வர்ட் மருத்துவப் பள்ளியிலிருந்து முதுகலையையும், ஜான் எஃப். கென்னடி பள்ளியிலிருந்து பொதுக் கொள்கையில் முதுகலைப் பட்டத்தையும் பெற்றார். 

நரசிம்மன் முன்பு சாண்டோஸ் என்ற சர்வதேச நிறுவனத்தில் பயோஃபார்மாசூட்டிகல்ஸ் & ஆன்காலஜி இன்ஜெக்டபிள்ஸின் உலகளாவிய தலைவராக பணியாற்றினார். 

நரசிம்மன் 2005 இல் நோவார்டிஸில் சேர்ந்தார்.  2014 முதல் 2016 வரை, நோவார்டிஸ் மருந்துகளுக்கான உலகளாவிய மேம்பாட்டுத் தலைவராக பணியாற்றினார். 2016 முதல் 2018 வரை, நிறுவனத்திற்குள் உலகளாவிய மருந்து மேம்பாட்டுத் தலைவர் மற்றும் தலைமை மருத்துவ அதிகாரி என்ற பதவியை வகித்தார். செப்டம்பர் 5, 2017 அன்று, நோவார்டிஸின் தலைமை நிர்வாக அதிகாரியாக ஜோசப் ஜிமெனெசுக்குப் பிறகு இவர் நியமிக்கப்பட்டார். 

இவர் அமெரிக்க தேசிய மருத்துவ கழகத்தின் உறுப்பினராகவும், ஹார்வர்ட் மருத்துவப் பள்ளியின் உறுப்பினர்கள் குழுவின் உறுப்பினராகவும் உள்ளார்.  இவர் ஆப்பிரிக்க பார்க்ஸ் என்ற ஒரு இலாப நோக்கற்ற பாதுகாப்பு அமைப்பு மற்றும் அமெரிக்காவின் மருந்து ஆராய்ச்சி மற்றும் உற்பத்தியாளர்களின் பலகைகளிலும் பணியாற்றுகிறார்.  

2015 ஆம் ஆண்டில், பார்ச்சூன் இதழ் தங்களது '40 வயதுக்குட்பட்ட 40 'பட்டியலில் நரசிம்மனை 7 வது இடத்தில் வைத்தது.

தனிப்பட்ட வாழ்க்கை
------------------

நரசிம்மன் சிருஷ்டி குப்தா என்பவரை ஆசிய கலாச்சாரத் திருவிழா ஒன்றில் ஹார்வர்டில் சந்தித்து மணந்தார். இவர்களுக்கு இரண்டு குழந்தைகள் இருக்கிறார்கள் இவரது பெற்றோர் 1970 களில் அமெரிக்காவிற்கு குடிபெயர்ந்த இந்தியாவின் தமிழ்நாட்டிலிருந்து வந்தவர்கள். நரசிம்மனின் தாய் பொது சேவை மின் மற்றும் எரிவாய் நிறுவனத்தின் முன்னாள் அணுசக்தி பொறியியலாளராகவும், இவரது தந்தை ஹோகனேஸ் நிறுவனத்தின் நிர்வாகியாக இருந்தார்.

குறிப்புகள்
-----------

1. ↑  Phadnis, Aneesh (2017-09-05). "Indian-origin Vasant Narasimhan to head $48 billion pharma giant Novartis". *Business Standard India*. .
2. ↑  Bisserbe, Noemie (2018-02-18). "Novartis CEO Steers Drug Maker Back to R&D". *Wall Street Journal*. .
3. ↑  Phadnis, Aneesh (5 September 2017). "Indian-origin Vasant Narasimhan to head $48 billion pharma giant Novartis". *Business Standard India*. .
4. ↑  Dandekar, Vikas (21 August 2018). "There's an explosion of data & digital opportunities in Indian healthcare: Vasant Narasimhan, CEO, Novartis". *The Economic Times*. .
5. ↑  "Vasant (Vas) Narasimhan" (PDF). Novartis. 5 செப்டம்பர் 2017 அன்று மூலம் (PDF) பரணிடப்பட்டது. 5 September 2017 அன்று பார்க்கப்பட்டது.
6. 1 2  "Executive Profile – Vasant Narasimhan". *Bloomberg*. 15 August 2018 அன்று பார்க்கப்பட்டது.
7. ↑  "Authors". *World Economic Forum*. 2018-08-15 அன்று பார்க்கப்பட்டது.
8. ↑  "Vasant (Vas) Narasimhan, M.D." *www.africanparks.org* (ஆங்கிலம்). 2021-11-29 அன்று மூலம் பரணிடப்பட்டது. 2020-09-24 அன்று பார்க்கப்பட்டது.
9. ↑  "Our Leadership". *www.phrma.org* (ஆங்கிலம்). 2020-09-24 அன்று பார்க்கப்பட்டது.
10. ↑  "Vas Narasimhan" (in en-US). *Fortune*. 2015-09-24. Archived from the original on 2018-08-16. .

வெளி இணைப்புகள்
---------------

* CNBC Interview: Vasant Narasimhan at the China Development Forum in Beijing, 2018
ராஜா வேத காவ்ய பாடசாலை
**கும்பகோணம் ராஜா வேத காவ்ய பாடசாலை** , கும்பகோணம் நகரிலுள்ள பழம்பெருமை வாய்ந்த பாடசாலையாகும்.

அமைவிடம்
--------

ராஜா வேத காவ்ய பாடசாலா என்றும் ராஜா வேத காவ்ய பாடசாலை என்றும் அழைக்கப்படுகின்ற இந்தப் பாடசாலை கும்பகோணம் சக்கரபாணி கோயில் வடக்கு வீதியில் அமைந்துள்ளது.

வரலாறு
------

கோவிந்த தீட்சிதர் முயற்சியால் வடிவம் பெற்றவற்றில் இப்பாடசாலையும் ஒன்றாகும். அவரது பிற பணிகளில்  திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு, கும்பகோணம் கும்பேசர் கோயிலின் புதிய சன்னதிகள், ராஜகோபுரம், கும்பகோணம் இராமசுவாமி கோயில் உள்ளிட்ட திருப்பணிகள் அடங்கும். கி.பி.1542இல் இவரால் உருவாக்கப்பட்ட இந்த பாடசாலை பல அறிஞர்களை உருவாக்கியுள்ளது. இப்பாடசாலையை நிர்வகிக்க கி.பி.1972இல் அத்வைத வித்யாசார்ய மகாராஜா சாகிப் ஸ்ரீ கோவிந்த தீட்சிதர் புண்ய ஸ்மரன சமிதி அமைக்கப்பட்டது.

வகுப்புகள்
----------

இப்பாடசாலையில் நான்கு வேதங்களிலும் எட்டு ஆண்டுகள் மற்றும் பத்து ஆண்டுகளுக்கான வகுப்புகள் நடத்தப்பட்டு மாணவர்களுக்கு சான்றிதழ்கள் வழங்கப்படுகின்றன.  இப்பாடசாலையில் வேதம் படித்துக் கொண்டே பள்ளிப்படிப்பையும் தொடர வாய்ப்புள்ளது.

புதுப்பித்தல்
-------------

1933இல் புதுப்பிக்கப்பட்ட இப்பாடசாலை, நவம்பர் 1, 2015இல் மறுபடியும் புதுப்பிக்கப்பட்டது.

மேற்கோள்கள்
-----------

1. ↑   பாலாஜி, கோவிந்த தீட்சிதர், கல்கி, 29.2.2004
2. 1 2 3   Kumbakonam Vedic school gets a facelift, The Hindu, 1st November 2015
3. ↑   கும்பகோணத்தில் 473 ஆண்டுகள் பழமையான ராஜவேத காவிய பாடசாலை புதுப்பித்து இன்று திறப்பு, தி இந்து, நவம்பர் 1, 2015

வெளியிணைப்புகள்
---------------

* கோவிந்த தீட்சிதரும் மகாமகக்குளமும், தினமலர் கோயில்கள்
**வசம்பு** (*Acorus calamus*, பொதுவாக *Sweet Flag* அல்லது *Calamus*) ஒரு மூலிகை ஆகும். இது பேர் சொல்லா மருந்து, பிள்ளை வளர்த்தி, மற்றும் உரைப்பான் என்றும் அழைக்கப்படுகிறது.

வசம்பு அரபு நாடுகளையோ இந்தியாவையோ சேர்ந்ததாக இருக்கலாமெனக் கருதப்பட்டாலும், அவை தவிர ஐரோப்பா முழுவதிலும், தென் உருசியாவிலும், சின்னாசியாவின் வடக்கிலும், தென் சைபீரியா, சீனா, இந்தோனேசியா, யப்பான், மியான்மர், இலங்கை, அவுத்திரேலியா, தென் கனடா, ஐக்கிய அமெரிக்காவின் வடபகுதி ஆகிய இடங்களிற் பரவலாகக் காணப்படுகிறது.

வளரியல்பு
---------

வசம்பு ஆறு, ஏரிக்கரையோரங்களில் வளரும் ஒரு வகைப் பூண்டு. இதன் பிறப்பிடம் தென்கிழக்கு அமெரிக்கா. இது இந்தியாவில் மணிப்பூரிலும், நாகமலையிலும் கேரளாவிலும் அதிகமாக வளர்கிறது. சதுப்பு நிலங்கள், களிமண் மற்றும் நீர் பிடிப்புள்ள பகுதிகள் மிகவும் ஏற்றவை. வசம்பு இஞ்சி வகையைச் சேர்ந்த மூலிகை. வசம்பின் வேர்கள் பழங்காலம் முதல் மருந்துகள் தயாரிப்பதற்குப் பயன் படுகிறது. இலைகள் 2-3 அடி உயரம் வரை வளரும். வேர்கள் மஞ்சள் கிழங்கைப்போல் நெருக்கமான கணுக்களையுடையவை. இதன் தண்டு வேர் பெருவிரல் அளவு தடிமன் உடையதாகவும் தண்டின் மேற்பகுதி சாம்பல் நிறத்துடனும் இருக்கும். வேர்கள் பூமிக்கடியில் சுமார் 3 அடி நீளம் வரை படரும். வேர்கள் தான் வசம்பு என்பது. நட்ட ஒரு ஆண்டில் பயிர் மூதிர்ந்து மஞ்சள் நிறமாக மாறும் தருணத்தில் அதாவது ஒரு ஆண்டில் கிழங்கை வெட்டி எடுக்க வேண்டும். இந்த வசம்பில் அசரோன், அகோரின் மற்றும் கொலாமினால் போன்ற வேதிப் பொருள்கள் உள்ளன. இது நல்ல வாசனையையுடையது. இது கிழங்கு மூலம் இனப்பெருக்கம் செய்யப்படுகிறுது.
வேட்டையாடி குழுக்களாக திரிந்த மனிதன், பின்னர் வேளாண்மை கற்றுக் கொண்டான். வேளாண்மையின் பலனாக ஊர், நகர கட்டமைப்புக்கள் எழுந்தன. இக்கட்டமைப்புகளின் மிகவும் பரவலான வடிவமே **நிலக்கிழாரியம்** (feudalism). இது **நிலமானிய முறை** என்றும் வழங்கப்படுகிறது. உழவுக்கு முதலான நிலத்தை உரிமைப்படுத்திக்கொண்ட நிலக் கிழார்கள் பெரும்பான்மை மக்களின் உழைப்பைப் பெற்று கூலி வழங்கி ஒழுங்குபடுத்தியதே **நிலக்கிழாரியம்** (*feudalism*). இந்தியாவில் இது பல ஊர்களில் நடைமுறையில் இருக்கின்றது. இந்த நடைமுறை, நிலத்தின் உரிமையை குமுகாய அமைப்பின் ஊடாக தனியுடமையாக்கி மாற்றான் உழைப்பின் பயனை அனுபவிக்கும் நீதியற்ற தன்மைக்கு இட்டுச் சென்றது என்பது இன்று கண்கூடு. நிலமானிய முறை மத்திய கால ஐரோப்பாவில் பரவலாகக் காணப்பட்டது. இக் காலகட்டத்தில் அரசனைக் காட்டிலும் பிரபுக்களிடம் அதிக அதிகாரம் உருவாகியது.

நவீன நிலமானியம்
---------------

| * பா
* உ
* தொ
பொருளாதார முறைமைகள் |
| --- |
| 
மரபுப் பொருளாதாரம்  **·** 
நிலக்கிழாரியம்  **·** 
பொதுவுடமை  **·** 
சமவுடமை  **·** 
காந்திய பொருளாதாரம்  **·** 
கலப்புப் பொருளாதாரம்  **·** 
தாராண்மையியம்  **·** 
திறந்த சந்தை பொருளாதாரம்  **·** 
சுதந்திரவாதம் **·** 
முதலாளித்துவம்  **·** 
அரசழிவு முதலாளித்துவம்  **·** 
பாசிசம்
 |
**நலவாழ்வு உணவுக் கூம்பகம்** என்பது ஹார்வர்டு பொது சுகாதார பள்ளிால் உருவாக்கப்பட்ட ஒரு ஊட்டச்சத்து வழிகாட்டியாகும், ஒவ்வொரு மனிதனும் தினமும் சாப்பிட வேண்டிய ஒவ்வொரு உணவு வகைகளின் அளவு குறித்து வழிகாட்டுவதாக இது உள்ளது. ஆரோக்கிய உணவுக் கூம்பகமானது அமெரிக்க ஐக்கிய நாட்டின் வேளாண்மை துறையால்  உருவாக்ப்பட்ட பரவலான உணவு வழிகாட்டியான உணவுக் கூம்பகத்தைவிட சத்துண உணவை உண்ண வழிகாட்டும் நோக்கம் உடையதாகும்.

புதிய கூம்பகத்தின் நாேக்கம் என்னவென்றால், 1992 இல் முதன்முதலாக அமெரிக்க ஐக்கிய நாட்டின் வேளாண்மை துறை வடிவமைத்த வழிகாட்டியில் உள்ளதைப் பாேல் இல்லாமல் சமீபத்திய ஆய்வுகளை உள்ளடக்கியதாக உள்ளது ஆகும். அந்த பழைய கூம்பகத்தில் சுத்திகரிக்கப்பட்ட தானியங்கள், முழு தானியங்கள் மற்றும்  நிறைவுற்ற கொழுப்பு, குறைக்கப்படாத கொழுப்பு பாேன்றவைகளுக்கு இடையில் உள்ள வேறுபாட்டைக் கூறாமை, உடற்பயிற்சி, எடை கட்டுப்பாடு போன்ற கருத்துக்களுக்கு முக்கியத்துவம் அளிக்காமைக்காக விமர்சிக்கப்பட்டது.

மேற்காேள்கள்
------------

1. ↑  "Healthy Eating Plate & Healthy Eating Pyramid". Harvard University, TH Chan School of Public Health, Boston. 2017. 31 January 2017 அன்று பார்க்கப்பட்டது.
**அந்தமான் நிக்கோபார் தீவு மருத்துவ அறிவியல் நிறுவனம், போர்ட் பிளேர்** (*Andaman and Nicobar Islands Institute of Medical Sciences*) என்பது இந்தியாவின் போர்ட் பிளேரில் உள்ள ஒரு மருத்துவப் பள்ளியாகும். அந்தமான் & நிக்கோபார் தீவுகள் மருத்துவ அறிவியல் நிறுவனம் ஒன்றிய அரசின் நிறுவனமாகும். இது அந்தமான் & நிக்கோபார் நிர்வாகத்தின் கீழ் அந்தமான் & நிக்கோபார் மருத்துவ கல்வி மற்றும் ஆராய்ச்சி சங்கத்தின் நிதியுதவியுடன் நிறுவப்பட்ட கல்லூரி ஆகும். 'தற்போதுள்ள மாவட்ட/பரிந்துரைக்கப்பட்ட மருத்துவமனைகளுடன் இணைக்கப்பட்ட புதிய (58 கல்லூரிகள்) மருத்துவக் கல்லூரிகளை நிறுவுவதற்கான' மத்திய அரசின் நிதியுதவி திட்டத்தின் கீழ் மருத்துவப் பள்ளி நிறுவப்பட்டது. கல்லூரி ஒரு வருடத்திற்கும் குறைவான கால நேரத்தில் அமைக்கப்பட்டது.

அமைவிடம்
--------

அந்தமான் மற்றும் நிக்கோபார் தீவில் தெற்கு அந்தமான் மாவட்டம், அட்லாண்டா முனையில், தேசிய நினைவு சிறை வளாகம் அருகே தற்காலிகமாகச் செயல்பட்டது. புதிய வளாகம் கார்பின்ஸ் கோவ், தெற்கு முனையில் உள்ளது.

மருத்துவமனை
-----------

ஜி. பி. பாந் மருத்துவமனை அந்தமான் நிக்கோபார் தீவு மக்களுக்கான மருத்துவமனையாகச் செயல்படுகிறது. இது கிட்டத்தட்ட அனைத்து பொதுவான சிறப்பு மருத்துவ வசதிகளையும் கொண்டுள்ளது. புதிய புறநோயாளிகள் பிரிவு, வரவேற்பு / மையப் பதிவு, நோய் கண்டறியும் ஆய்வகங்கள், இரத்த வங்கி மற்றும் கலையரங்கம் / விரிவுரை மண்டபம் ஆகியவை உள்ளன.

துறைகள்
-------

* மயக்கவியல்
* உடற்கூறியல்
* உயிர்வேதியியல்
* சமூக மருத்துவம்
* பல் மருத்துவம்
* தோல் மருத்துவம்
* காது மூக்கு தொண்டை
* தடயவியல் மருத்துவம்
* மருந்து
* நுண்ணுயிரியல்
* மகப்பேறியல் & பெண்ணோயியல்
* கண் மருத்துவம்
* எலும்பியல்
* குழந்தை மருத்துவம்
* நோயியல்
* மருந்தியல்
* உடலியல்
* மனநல மருத்துவம்
* கதிரியக்கவியல்
* அறுவை சிகிச்சை
* காசநோய் & மார்பு

சேர்க்கை
--------

கல்லூரியில் ஆண்டுதோறும் இளநிலை மருத்துவம் மற்றும் இளநிலை அறுவை சிகிச்சை பட்ட படிப்பில் 100 மாணவர்கள் சேர்த்துக்கொள்ளப் படுகின்றன. இவர்கள் தேசிய தகுதி மற்றும் நுழைவுத் தேர்வில் பெற்ற மதிப்பெண்கள் அடிப்படையில் தேர்ந்தெடுக்கப்படுகிறார்கள். 75 இடங்கள் அந்தமான் & நிக்கோபார் தீவுகளின் மாணவர்களுக்கும், 10 இடங்கள் வெளிநாடு வாழ் இந்தியர்களுக்கும், 15 இடங்கள் அகில இந்திய ஒதுக்கீட்டுக்கும் ஒதுக்கப்பட்டுள்ளன.

மேற்கோள்கள்
-----------

1. ↑  "ANIIMS Andaman Nicobar Islands Institute of Medical Sciences". *andssw1.and.nic.in* (ஆங்கிலம்). 13 August 2017.
2. ↑  "A tough dream to achieve". *andamanchronicle.net*. 14 August 2017 அன்று பார்க்கப்பட்டது.
3. ↑  "Chief Secy visits ANIIMS, directs early construction of medical college campus". *The Phoenix Post*. 10 August 2017. 13 August 2017 அன்று பார்க்கப்பட்டது.
4. ↑  "Prospectus for M.B.B.S. course 2017" (PDF). *aniims.org*. 14 August 2017 அன்று பார்க்கப்பட்டது.
5. ↑  "Completed Trainings FY 2016-17". *Clinical Development Services Agency*. 13 August 2017 அன்று மூலம் பரணிடப்பட்டது. 13 August 2017 அன்று பார்க்கப்பட்டது.
6. ↑  "Prompt handling of a life threatening emergency saves life" (PDF). *www.andaman.gov.in*. 13 August 2017 அன்று பார்க்கப்பட்டது.
**மைக்கேல் வாரன் யங்** (பிறப்பு மார்ச் 28, 1949) ஒரு அமெரிக்க மரபியலாளர் மற்றும் உயிர்பியலாளர். டிராசோபிலா என்றழைக்கப்படும் ஈக்களின் தூக்கம் மற்றும் விழித்திருப்பதற்கு காரணமாக இருக்கும் மரபணுக்கள் குறித்து சுமார் மூன்று தசாப்பதங்கள் ஆராய்ச்சிகள் செய்வதற்கு அவர் வாழநாளை அர்ப்பணித்தார். அவர் ராக்ஃபெள்ளர் பல்கலைகழகத்தில் இருந்த காலத்தில், அவருடைய ஆய்வுக்கூடம் குறிப்பிட்ட வகையில் உயிர் கடிகாரம் சம்பந்தமான மரபனுக்கலை கண்டறிவதில் மரபு உயிரியல் துறையில் ஒரு சிறப்பான பங்களிப்பை வழங்கியது. மேலும் அவரால் ஈக்களின் சாதாரண தூக்கச் சுழற்சிகளை காரணமாக இருக்கும் கால மரபணுவின் சீரான சுழற்சி செயல்பாட்டை தெளிவுபடுத்த முடிந்தது, யங்கின் ஆய்வுக்கூடம் *காலமற்ற மற்றும் இரட்டை நேர* மரபணுக்களின் சீரான சுழற்சிக்கு காரணமானக இருக்கும் புரதங்களின் அவசியத்தை கண்டுபிடிக்க உதவியது.  ஜெஃப்ரி ச.ஹால் மற்றும் மைக்கேல் ரோபாஸ் உடன் இனைந்து **யங் 2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசு பெற்றார்.**

வாழ்க்கை
--------

### ஆரம்ப வாழ்க்கை

மைக்கேல் வாரன் யங் புளோரிடா, மயாமியில் மார்ச் 28, 1949 ஆம் ஆண்டு பிறந்தார். இவருடைய தந்தை ஒலின் மாதீசன் இராசயன் நிறுவனத்தில் அலுமினிய இங்கட் விற்பனை அதிகாரியாக தென் கிழக்கு அமெரிக்காவில் பணிபுறிந்தார். இவரது தாய ஒரு சட்ட அலுவலகத்தில் செயலாளராக பணிபுரிந்தார். ஆகயால் அவர் எந்தவொரு அறிவியல் பின்புலம் இல்லாத குடும்ப சூழலில் இருந்து வந்தாலும் அவரது பெற்றோர் இவரின் அறிவியல் ஆர்வத்தை புறிந்து அவருக்கு எல்லா வகையில் ஊக்கமளிப்பவராக இருந்தனர்.

அவரது குடும்பம் பின்னாளில் டெக்சஸ் மாநிலத்தில் உள்ள டல்லாஸ் நகரத்திற்கு குடிபெயர்ந்தனர். அங்கு இவர் L.D.பெல் உயர்நிலைப் பள்ளியில் பயின்றார். அவரது இளம் பருவத்திலேயே, மைக்கேலின் பெற்றோர்கள் அவரை பரிணாம வளர்ச்சி மற்றும் உயிரியல் மர்மங்கள் பற்றிய டார்வினின் புத்தகங்களில் ஒன்றை பரிசாக அளித்தனர். அதன் மூலம் அவருக்கு உயிர்பியலில் ஆர்வம் அதிகமானது.

### திருமண வாழ்க்கை

டெக்சாஸ் பல்கலைகழகம் இளங்கலை பட்டப்படிப்பு மாணவராக இருந்த சமயத்தில் தனது எதிர்கால மனைவி லாரல் எக்கார்டை சந்தித்தார். பின்னர் இருவரும் ஸ்டான்போர்டு பல்கலைக்கழகம் மாறினர். அங்கு மைக்கேல் முனைவர் பட்டத்திற்குப் பிந்தய ஆய்வாளராக சேர்ந்தார் மற்றும் அவரத மனைவி அங்கு லென் ஹெசன்பர்க்கிடம் ஆய்வு மாணவராக சேர்ந்தார். இவர்களுக்கு நாடாலி மற்றும் அரிசா என் இரண்டு பெண் பிள்ளைகள் உண்டு.

மேற்கோள்கள்
-----------

1. ↑  "University of Texas at Austin Alum Michael W. Young Awarded Nobel Prize". .
2. 1 2  "2009 Neuroscience Prize- Michael W. Young". *Biology*. Gruber Foundation. April 6, 2015 அன்று பார்க்கப்பட்டது.
3. ↑  Cha, Arlene Eujung (October 2, 2017). "Nobel in physiology, medicine awarded to three Americans for discovery of ‘clock genes’". *Washington Post*. .
4. ↑  "The 2017 Nobel Prize in Physiology or Medicine – Press Release". The Nobel Foundation. October 2, 2017. October 2, 2017 அன்று பார்க்கப்பட்டது.
5. ↑  "Biographical Notes of Laureates". *Biology*. The Shaw Foundation. ஜனவரி 26, 2020 அன்று மூலம் பரணிடப்பட்டது. April 6, 2015 அன்று பார்க்கப்பட்டது.
6. 1 2 3  "Autobiography of Michael Young". *Biology*. The Shaw Foundation. டிசம்பர் 10, 2017 அன்று மூலம் பரணிடப்பட்டது. April 6, 2015 அன்று பார்க்கப்பட்டது.
7. ↑  Tom Uhler (2017-10-04). "This North Texas high school claims a Nobel Prize winner". Fort Worth Star-Telegram. 2017-11-14 அன்று பார்க்கப்பட்டது.
**அந்தமான் தமிழர் சங்கம்** என்பது அந்தமான் தீவுகளில் வாழும் தமிழர்களின் ஒரு தமிழ் அமைப்பாகும். இவ்வமைப்பு 1951 ஆம் ஆண்டு போர்ட் பிளேரில் துவக்கப்பட்டது. சங்கம் துவக்கப்பட்ட 1951 முதல் அந்தமான் பாரதி விழா நடை பெற்றுவருகிறது. தமிழர் வாழும் எல்லா இடங்களிலும் தமிழ்ச்சங்கம் என்று இருக்க அந்தமான் தீவில் மட்டும் தான் தமிழர் சங்கம் என்ற பெயரில் உள்ளது சிறப்பாக கருதப்படுகிறது. சங்கம் துவக்கியதுமுதல் இலக்கியக் கூட்டங்கள், சொற்பொழிவுக்கூட்டங்கள், கருத்தரங்கங்கள் யாவும் நடத்தப்பட்டு வந்துள்ளன. அந்தமான் தமிழர் சங்கத்தை தலைமை இடமாகக் கொண்டு அந்தமானின் பிற உள்தீவுகளிலும் தமிழர் இருந்த இடமெல்லாம் தமிழர் அமைப்புகள் தோன்றியுள்ளன. இந்தத் தமிழர் அமைப்புகளில் பாரதி, பாரதி தாசன் விழா, பொங்கல் விழா, சித்திரை விழா எனப் பல விழாக்களும், பல்சுவை நிகழ்ச்சிகளும் நடைபெற்று வந்துள்ளன. 1957ம் ஆண்டில் முதல் முதலாக அந்தமான் தமிழர் சங்கத்தின் சார்பில் கவிதைகள், கட்டுரைகள், சிறுகதைகள் என அந்தமான் தமிழர் படைப்புகளை ஒன்று திரட்டி சித்திரை விழா மலர் வெளியிட்டார்கள்

தீவில் தமிழ் வழிக்கல்விக்கு வழியில்லாத சூழல் நிலவியதால் அந்தமான் தமிழர் சங்க வளாகத்திலேயே தமிழ் குழந்தைகளுக்கு எட்டாம் வகுப்பு வரை கல்வி கற்பித்துள்ளனர்.அதன் பிறகு போராட்டங்கள் பல நடத்தி, உண்ணாவிரதங்கள் பல இருந்து, 1972 ஆம் கல்வி ஆண்டில் தீவுகளில் தமிழ் வழிக்கல்வி தரும் பள்ளிக்கூடங்கள் ஆரம்பிக்கப்பட்டுள்ளன. இன்று அந்தமான் தமிழர் சங்கத்தில் தமிழ் இலக்கிய மன்றம், இலவச தமிழ் கற்ற்ல் மையம் இயங்கி வருகிறது.

மேற்கோள்கள்
-----------

1. ↑  "எழுத்தாளருக்கு திருக்குறள் செம்மல் விருது". தினமணி. 26 செப்டம்பர் 2012. 16 ஏப்ரல் 2016 அன்று பார்க்கப்பட்டது.
2. ↑  "வங்க கடலின் நடுவே அரக்கன் மலைக்காடுகளில் அகப்பட்ட தமிழர்கள்,… அந்தமான் தமிழர் சங்கம்". முல்லைமலர்.இன். 16 ஏப்ரல் 2016 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "அந்தமான் வாழ் தமிழர் நிலை". விடுதலை. 16 ஏப்ரல் 2016 அன்று பார்க்கப்பட்டது.
[*தொடர்பிழந்த இணைப்பு*]
**ஈகோஸ்ப்பொட்டாமி** (*Aegospotami*, பண்டைக் கிரேக்கம்: Αἰγὸς Ποταμοί , *Aigos Potamoi*, அல்லது *Aegospotamos* (அதாவது *ஆட்டு ஒடை* ) என்பது செஸ்டோசின் வடகிழக்கில் ஹெலஸ்பாண்டில் (நவீன துருக்கியம் *Çanakkale Boğazı* ) பாய்ந்து செல்லும் ஒரு சிறிய ஆற்றின் பண்டைய கிரேக்க பெயராகும். 

இந்த ஆற்றின் முகத்துவாரத்தில் கிமு 405 இல் தீர்க்கமான ஈகோஸ்ப்பொட்டாமி சமர் நடந்தது. இதில் லைசாந்தர் ஏதெனியன் கடற்படையை அழித்தார். அதன் வழியாக பெலோபொன்னேசியப் போரை முடிவுக்கு கொண்டுவந்தார்.  கிமு 5 மற்றும் 4 ஆம் நூற்றாண்டு நாணயங்களால் அச்சிடப்பட்ட இதே பெயரில் அமைந்து உள்ள பண்டைய கிரேக்க நகரம், செர்சோனீஸில் உள்ள பண்டைய திரேசில் இந்த ஆறு அமைந்துள்ளது. 

467 இல் மூத்த பிளினி மற்றும் அரிசுட்டாட்டில் உள்ளிட்டவர்களின் பண்டைய ஆதாரங்களின்படி கிமு 467 இல் ஒரு பெரிய விண்கல் ஈகோஸ்ப்பொட்டாமிக்கு அருகில் விழுந்தது. இது பழுப்பு நிறமாகவும், ஒரு சுமை வண்டி அளவு கொண்டதாகவும் விவரிக்கப்பட்டது. விண்கல் விழுந்த நேரத்தில் ஒரு வால் நட்சத்திரம் காணப்பட்டது. அது ஹாலியின் வால் நட்சத்திரம் என தற்காலிகமாக அடையாளம் காணப்பட்டது. இது ஹாலியின் வால் நட்சத்திரத்தின் முதல் ஐரோப்பிய பதிவாக இருக்கலாம்.  

ஈகோஸ்ப்பொட்டாமி நவீன துருக்கிய நகரமான Sütlüce, Gelibolu வின் வடகிழக்கில் தார்தனெல்சுவில் அமைந்துள்ளது.

குறிப்புகள்
-----------

1. ↑  John Freely -*The companion guide to Turkey* 1993 "... a stream known to the Greeks as Aegospotami, or Goats' River, which empties into the strait at Ince Limam, ..."
2. ↑  Donald Kagan, *The Fall of the Athenian Empire*, (Cornell University Press, 1991), p.386. "A key to understanding the course of events is that Aegospotami was only a beach, a place without a proper harbor, a little to the east of the modern Turkish town called Sütlüce, or Galata in its Greek form, the ancient town of ..."
3. ↑  Donald K. Yeomans (1991). *Comets: A Chronological History of Observation, Science, Myth and Folklore*. Donald Wiley and Sons. பக். 4. பன்னாட்டுத் தரப்புத்தக எண்:978-0-471-61011-3. .
4. ↑  "Halley's comet 'was spotted by the ancient Greeks'". BBC. .
5. ↑  Kagan, Donald (1991). *The Fall of the Athenian Empire*. Cornell University Press. பக். 386–388. பன்னாட்டுத் தரப்புத்தக எண்:978-0-8014-9984-5.
**அல்பிரட் துரையப்பா** (*Alfred Duraiappah*, இறப்பு: 27 சூலை 1975) என்பவர் இலங்கையின் முன்னாள் நாடாளுமன்ற உறுப்பினரும், முன்னாள் யாழ்ப்பாண நகர முதல்வரும் ஆவார். இவர் தமிழீழ விடுதலைப் புலிகள் இயக்கத்தால் சுட்டுக் கொல்லப்பட்டார்.

அரசியலில்
---------

அல்பிரட் துரையப்பா இலங்கை நாடாளுமன்றத்திற்காக மார்ச் 1960 இல் நடைபெற்ற தேர்தலில் யாழ்ப்பாணம் தேர்தல் தொகுதியில் அகில இலங்கைத் தமிழ் காங்கிரஸ் தலைவர் ஜி. ஜி. பொன்னம்பலத்தை எதிர்த்து சுயேட்சையாகப் போட்டியிட்டு வெற்றி பெற்றார். பின்னர் அதே ஆண்டு சூலை மாதத்தில் நடந்த மறு தேர்தலிலும் சுயேட்சையாகப் போட்டியிட்டு வெற்றி பெற்று நாடாளுமன்றம் சென்றார். 1965, 1970 தேர்தலில் போட்டியிட்டுத் தோற்றார். பின்னர் இவர் இலங்கை சுதந்திரக் கட்சியில் இணைந்தார். யாழ்ப்பாண மாநகர சபை முதல்வராக நியமிக்கப்பட்டார்.

படுகொலை
-------

அல்பிரட் துரையப்பா 1975 ஆம் ஆண்டு ஜூலை 27 ஆம் நாள் யாழ்ப்பாணம் சுழிபுரம் பொன்னாலை வரதராஜப் பெருமாள் ஆலய முன்றலில் வைத்து விடுதலைப் புலிகளினால் சுட்டுக் கொல்லப்பட்டார். இதுவே இலங்கைத் தமிழர் வரலாற்றில் இடம்பெற்ற முதலாவது அரசியல் கொலையாகும்.

மேற்கோள்கள்
-----------

1. ↑  "Result of Parliamentary General Election 1960-03-19" (PDF). Department of Elections, Sri Lanka. 2015-07-12 அன்று மூலம் (PDF) பரணிடப்பட்டது. 2011-12-30 அன்று பார்க்கப்பட்டது.
2. ↑  "Result of Parliamentary General Election 1960-07-20" (PDF). Department of Elections, Sri Lanka. 2015-09-24 அன்று மூலம் (PDF) பரணிடப்பட்டது. 2011-12-30 அன்று பார்க்கப்பட்டது.
3. ↑  Tamil Tiger chief in SEA? பரணிடப்பட்டது 2009-03-02 at the வந்தவழி இயந்திரம் New Straits Times - January 21, 2009

* Appoint a Commission to inquire into the killings of Parliamentarians

வெளி இணைப்புகள்
---------------

* First Military Operation - Pirapaharan Returns
* The Murder of Alfred Duraiappah
* SRI LANKA: NO WAR NO PEACE
* Claims and Dilemmas: 25 years after Duraiappah
* Alfred Duriappah - A Tamil Article பரணிடப்பட்டது 2005-02-06 at the வந்தவழி இயந்திரம்
* Inside Story into the murder of Alfred Duraiappah - UTHR(J) report
* Asian Tribune’s smoking gun revelation: Interpol expert R. Suntha substantiates AT’s revelation on the shooting of Jaffna mayor, Asian Tribune, September 28, 2010
**ஆர். அபிலாஷ்** (பிறப்பு: 1980) தமிழக எழுத்தாளர். புதினம், சிறுகதை, கவிதை, கட்டுரை, ஆகியன எழுதி வருகிறார். 2014ஆம் ஆண்டிற்கான சாகித்திய அகாதமியின் யுவ புரஸ்கார் விருதை "கால்கள்" என்ற புதினத்திற்காகப் பெற்றவர்.

வாழ்க்கைக் குறிப்பு
-------------------

### கல்வி

ஆர். அபிலாஷ் கன்னியாகுமரி மாவட்டம், பத்மநாபபுரத்தில் பி.என். ராமசந்திரன், வல்சலாகுமாரி ஆகியோருக்குப் பிறந்தார். இந்து வித்யாலயாவிலும், தக்கலை அரசு மேல்நிலைப்பள்ளியிலும் பள்ளிப்படிப்பை முடித்து, நாகர்கோவிலில் உள்ள ஸ்காட் கிறித்துவ கல்லூரியில் இளங்கலை ஆங்கிலமும் (1998-2001), சென்னை கிறித்துவக் கல்லூரியில் முதுகலை ஆங்கிலமும் (2002-04) படித்துப் பட்டம் பெற்றார்.

### பணி

2005 இல் பாளையங்கோட்டையில் உள்ள பி.எஸ்.என் பொறியியல் கல்லூரியில் ஆங்கில ஆசிரியராகப் பணியில் சேர்ந்தார். பின்னர் சிலகாலம் மாலைமலர், பி.ஐ பப்ளிகேஷன்ஸ் ஆகிய நிறுவனங்களில் துணை ஆசிரியராகப் பணியாற்றினார். 2009 முதல் 2012 வரை சென்னை குருநானக் கல்லூரியிலும், 2012 முதல் 2013 வரை எ. எம். ஜெயின் கல்லூரியிலும் ஆங்கில பேராசிரியராக பணியாற்றினார். இதன் பின் சென்னை பல்கலைக்கழகத்தில் ஆங்கிலத் துறையில் முழுநேர முனைவர் பட்ட ஆய்வில் ஈடுபட்டுள்ளார்.

படைப்புகள்
----------

ஆர். அபிலாஷ் 2007 முதல் இடைநிலை, சிறுபத்திரிகைகளான உயிர்மை, அமிர்தா, தாமரை, புதிய காற்று, புதிய பார்வை, தமிழ் பெமினா, காட்சிப்பிழை, அந்திமழை ஆகியவற்றில் கட்டுரை, சிறுகதை, கவிதை, மொழியாக்கம் ஆகிய படைப்புகளை வெளியிட்டு வருகிறார். 2014ஆம் ஆண்டு இவரது நாவலான "கால்கள்" சாகித்ய அகாதமியின் யுவ புரஸ்கார் விருதை வென்றது.

### புத்தகங்கள்

* இன்றிரவு நிலவின் கீழ் (ஹைக்கூ மொழியாக்கம்) - 2010 - உயிர்மை
* கிரிக்கெட்டின் மாறும் நிறங்கள் - கட்டுரைத் தொகுப்பு, 2011 - உயிர்மை
* கால்கள் (நாவல்) - 2012 - உயிர்மை
* புரூஸ் லீ: சண்டையிடாத சண்டை வீரன் - 2013 - உயிர்மை
* இன்னும் மிச்சமுள்ளது உனது நாள் - 2014 - உயிர்மை

மேற்கோள்கள்
-----------

1. ↑  யுவபுரஸ்கார், பால சாகித்ய விருதுகள், தி இந்து (தமிழ்), ஆகஸ்ட் 30, 2014

வெளி இணைப்புகள்
---------------

* கால்கள் – (நாவல்) ஆர்.அபிலாஷ்-விமரிசனம் எழுத்தாளர் இமையம் பரணிடப்பட்டது 2016-03-04 at the வந்தவழி இயந்திரம்
* மொழிபெயர்ப்பு கவிதைகள்-ஆர். அபிலாஷ்
**அந்தரா கக்**, இந்தியாவின் மும்பையைச் சேர்ந்த திரைப்பட இயக்குனரும், திரைப்படத் தயாரிப்பாளரும், ஆவணத் திரைப்பட இயக்குனருமாவார். இந்திய கலாச்சாரம் மற்றும் முக்கிய ஆளுமைகளைக் குறித்து படம் இயக்கியுள்ள இவர்,  சித்தார்த் கக் ( சுரபி தொலைக்காட்சி தொடருக்காக அறியப்பட்டவர்) மற்றும் அவரது மனைவி கீதா சித்தார்த்தின் மகளாவார். அந்தரா, *நடனத்தில் ஒரு வாழ்க்கை - தக்சா சேத்* என்ற தனது முதல் முயற்சியிலேயே இந்திய ஆவணப்பட தயாரிப்பாளர்கள் சங்கம் வழங்கும் விருதினை வென்றுள்ளார்.

ஆரம்ப வாழ்க்கை மற்றும் பின்னணி
------------------------------

திரைப்பட இயக்குனர் மற்றும் தயாரிப்பாளர்கள் குடும்ப பின்னணியைக் கொண்ட இவர், மும்பையில் உள்ள மிதிபாய் கல்லூரியில் ஆங்கில இலக்கியத்தில் இளங்கலை பட்டம் பயின்றுள்ளார்.

தொழில்
------

அந்தரா கக், தனது தந்தையும் ஆவணப்பட இயக்குனருமான சித்தார்த் கக்கிற்கு உதவி இயக்குநராக தனது கலை வாழ்க்கையைத் தொடங்கியுள்ளார். புனைகதை அல்லாத நிகழ்ச்சிகள் மற்றும் ஆவணப்படங்களில் முதன்மையாக உதவி இயக்குநராக பணியாற்றியுள்ளார். மேலும் அவரது தந்தை சித்தார்த் கக் தயாரித்த சுரபி என்ற தொலைக்காட்சி நிகழ்ச்சியில் எட்டு ஆண்டுகள் பணியாற்றியுள்ளார். 

*நடனத்தில் ஒரு வாழ்க்கை* என்ற நடனக்கலைஞரான தக்சா சேத் பற்றிய ஆணவப் படத்தை முதன்முதலாக இயக்கி விருதுகளை பெற்ற இவர், *மனோ யா நா மனோ* என்ற 2006 ஆம் ஆண்டு வெளியான தொலைக்காட்சி தொடரையும் *சம்பவ் கியா (என்ன சாத்தியம்)* என்ற அமானுஷ்ய தொடரையும் இயக்கியுள்ளார்.

திரைப்படவியல்
-------------

| ஆண்டு | திரைப்படம் | இயக்குனர் | தயாரிப்பாளர் |
| --- | --- | --- | --- |
| 2002 | ஆம் | ஆம் | அறிமுக இயக்குனருக்கான IDPA (இந்திய ஆவணப்பட தயாரிப்பாளர்கள் சங்கம்) விருதை வென்றார் |
| 2006 | ஆம் |  |  |  |

மேற்கோள்கள்
-----------

1. ↑  Juwale, Vrunda (16 June 2002). "Creative daughters of celebrity parents". *The Tribune* (Chandigarh).. பார்த்த நாள்: 6 June 2018.
2. ↑  "Antara Kak joins the Colors fiction team". Indian Television. September 17, 2013. .
**ஜோதையா பாய் பைகா** (*Jodhaiya Bai Baiga*)(பிறப்பு 1939) என்பவர் இந்தியாவின் மென்கலை கலைஞர் ஆவார். பைகா வம்சத்தினை சார்ந்த இவர், மத்தியப் பிரதேசத்தின் உமரியா மாவட்டத்தில் உள்ள லோர்ஹா கிராமத்தில் வசிக்கிறார். இவருக்கு இரண்டு மகன்கள் மற்றும் ஒரு மகள் என மூன்று குழந்தைகள் உள்ளனர். இவர் காட்டிலிருந்து உரம், விறகு, காய்களை விற்று பணம் சம்பாதித்தார்.

பைகா நாற்பது வயதில், கணவன் இறந்துவிட்ட நிலையில், ஓவியம் வரைய ஆரம்பித்தார். இவரது கலைநயம் கோண்டு சமூக ஜங்கர் சிங் ஷியாமுடன் ஒப்பிடப்பட்டது. ஓவியம் தீட்ட பயன்படும் துணி மற்றும் காகிதத்தில் ஓவியம் வரைந்த இவர், இப்போது களிமண், உலோகம் மற்றும் மரம் போன்ற பிற ஊடகங்களைப் பயன்படுத்துகிறார். இவர் வர்ணம் பூசுகிற முகமூடிகளை இவருடைய பேரன் செய்கிறான். இலுப்பை மரம் போன்ற உள்ளூர் பைகா உருவங்களால் இவள் ஈர்க்கப்பட்டாள். போபால், தில்லி, மிலன் மற்றும் பாரிஸ் ஆகிய இடங்களில் இவரது ஓவியங்கள் காட்சிக்கு வைக்கப்பட்டன.

விருதுகள்
---------

2022-ல், பைகாவின் சாதனைகளை அங்கீகரிக்கும் வகையில் இந்திய அரசு இவருக்கு நாரி சக்தி விருது வழங்கியது. பின்னர், 2023-ல் இந்திய அரசால் கலைத்துறையில் பத்மசிறீ விருது இவருக்கு வழங்கப்பட்டது.

மேற்கோள்கள்
-----------

1. 1 2 3 4  "What makes Jodhaiya Bai such an exciting new talent at 82". .
2. 1 2  "Paintings of 80-year-old Madhya Pradesh woman on exhibit in Italy". .
3. ↑  "From the heart of India". .
4. 1 2  "President Presents Nari Shakti Puraskar for the Years 2020, 2021". .
5. ↑  "Padma Awards 2023 announced". *Press Information Buereau*. Ministry of Home Affairs, Govt of India. 26 January 2023 அன்று பார்க்கப்பட்டது.
**அனுராதா கொய்ராலா**(Anuradha Koirala) பாலியல் தொழிலுக்கு அடிமையாக்கப்பட்ட ஏறத்தாழ 12 ஆயிரம் பெண்கள் மற்றும் சிறுமிகளை மீட்ட சமூகப் போராளி. கொய்ராலாவின் சமூகப் பணிகளுக்காக 2006, ஆகஸ்ட் 26-ல் உயரிய சர்வதேச விருதான Peace Abbey Courage of Conscience Award விருது பெற்றிருக்கிறார். சி.என்.என். இணையத்தளம் மூலமாக 2010 ஆம் ஆண்டின் சிறந்த மனிதர்களுள் ஒருவராக அனுராதா தேர்ந்தெடுக்கப்பட்டவர்.

*மைதி நேபாள்* என்ற தன்னார்வ தொண்டு நிறுவனத்தை நிர்வகித்து வரும் அனுராதா, இளம்வயதிலேயே ஒரு முறைகேடான உறவால் கடுமையாக பாதிக்கப்பட்டவர். அப்போது ஒரு ஆரம்பப்பள்ளியில் ஆங்கிலம் போதித்துக் கொண்டிருந்தார். அந்த உறவிடம் இருந்து தப்பிக்க முயற்சித்து மூன்று முறை தோற்றார். யாரிடம் போய் இதையெல்லாம் புகார் தெரிவிப்பது, யார் நம்மைக் காப்பாற்றுவார்கள் என்று திக்குத் தெரியாமல் தவித்தார். எப்படியோ அந்த உறவிடமிருந்து விடுதலை பெற்றபிறகு, அதுவரை தான் ஆசிரியத் தொழிலில் சம்பாதித்திருந்த பணத்தைக் கொண்டு ஒரு சிறிய கடை தொடங்கினார். சமூகத்தால் வஞ்சிக்கப்பட்ட தன்னைப் போன்ற பெண்களையே பணிக்கும் அமர்த்தினார். 1990களின் தொடக்கத்தில் குடும்ப வன்முறையால் பாதிக்கப்பட்ட பெண்கள் பலரும் கொய்ராலாவைத் தொடர்புகொள்ள 'மைத்தி' உருவானது.

சிஎன்என் ஹீரோ விருதுடன் அனுராதா கொய்ராலா
கடந்த 1993-ஆம் ஆண்டில் இருந்து இதுவரை 12,000-க்கும் மேற்பட்ட பெண்கள் மற்றும் சிறுமிகளை பாலியல் தொழிலில் இருந்து மீட்க உறுதுணை புரிந்துள்ளார். மீட்கப்பட்டவர்கள் புது வாழ்க்கையை அமைத்து தந்ததோடு, நோய்களால் பாதிக்கப்பட்டவர்களுக்கும் உரிய சிகிச்சைகள் பெற வழிவகை செய்து வருபவர். அனுராதா கொய்ராலாவும் அவரது மைதி நேபால் அமைப்பும், மிகப் பெரிய பாலியல் சந்தையாகக் கருதப்படும் இந்திய – நேபாள எல்லையில் விற்கப்படும் இளம்பெண்களை தடுத்து காப்பாற்றி வருகின்றனர். 1993-லிருந்து இவர்களால் இதுவரை 12000 பெண்கள் காப்பாற்றப்பட்டுள்ளனர்.உலக ஹீரோவாக தேர்வு பெற்ற அனுராதாவுக்கு தெரிவுப் பட்டியலில் இடம்பெற்றதற்காக 25,000 டாலர்கள் தொகையுடன், 1,00,000 டாலர்கள் பரிசு வழங்கப்படுகிறது.

மேற்கோள்கள்
-----------

1. ↑  "Anuradha Koirala named CNN Hero of the Year 2010". *The Money Times*. November 21, 2010. Archived from the original on 25 நவம்பர் 2010.. பார்த்த நாள்: 25 February 2011.
2. ↑  The Peace Abbey Courage of Conscience Recipients List. peaceabbey.org
3. ↑
4. ↑  Anuradha Koirala – Protecting the Powerless. Edition.cnn.com. Retrieved on 2012-05-20.
5. 1 2  "Anuradha wins CNN Heroes Award 2010". CNN Edition. 2012-03-23. .
6. ↑
7. ↑  "Anuradha wins CNN Heroes Award" (PDF). 2012-03-23. 2011-10-30 அன்று மூலம் (PDF) பரணிடப்பட்டது. 2012-08-02 அன்று பார்க்கப்பட்டது.

வெளியிணைப்புகள்
---------------

* சி.என்.என் தள வெளியீடு
* MAITI Nepal| மைத்தி நேபாள்
**ஈகொர் திமீத்ரியெவிச் நோவிக்கொவ்** (*Igor Dmitriyevich Novikov*, உருசியம்: И́горь Дми́триевич Но́виков, பிறப்பு: நவம்பர் 10, 1935 மாஸ்கோ) ஓர் உருசிய சோவியத் கோட்பாட்டு வானியற்பியலாளரும் அண்டவியலாளரும் ஆவார்.

இவர் 1980 களின் இடைப்பகுதியில் தன் நிறைவு நெறிமுறையை உருவாக்கினார். இது காலப்பயணக் கோட்பாட்டுக்கான சிறந்த பங்களிப்பு ஆகும்.

இவர் 1965 இல் வானியற்பியலில் முனைவர் பட்டம் பெற்றார். இவர் வானியற்பியலில் 1970 இல் முதுமுனைவர் பட்டம் பெற்றார். இவர் 1974 முதல் 1990 வரை மாஸ்கோவில் இருந்த உருசிய விண்வெளி ஆராய்ச்சி நிறுவனத்தின் சார்பியல் வானியற்பியல் துறையின் தலவராக விளங்கினார். இவர் 1991 க்கு முன்பே இலெபெதேவ் இயற்பியல் நிறுவனத்தின் வானியற்பியல் துறைத்தலைவராகவும் மாஸ்கோ அரசு பல்கலைக்கழகப் பேராசிரியராகவும் இருந்துள்ளார்.இவர் 1994 இல் இருந்து டென்மார்க்கில் உள்ள கோப்பனேகன் பல்கலைக்கழக கோட்பாடு வானியற்பியல் துறையின் இயக்குநராக இருந்தார். அண்மையில் இவர் அப்பல்கலைக்கழக வான்காணக வானியற்பியல் மையப் பேராசிரியராகவும் உள்ளார். இவர் 1998 இல் இருந்து அரசு வானியல் கழகத்தின் உறுப்பினர் ஆனார்.

வெளியீடுகள்
-----------

இவர் பல மக்கள் அறிவியல் நூல்களை எழுதியுள்ளார்:

* கருந்துளைகளும் புடவியும், (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் 1995)
* காலமெனும் ஆறு, (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் Press 1998, 2001)
* Il ritmo del tempo, Di Renzo Editore, Roma, 2006

இவர் அலெக்சாந்தர் எசு. சாரோவுடன் இணைந்து 15 அண்டவியல், வானியற்பியல் நூல்களையும் எட்வின் ஹபிள் வாழ்க்கை வரலாற்று நூலையும் எழுதியுள்ளார் (கேம்பிரிட்ஜ் பல்கலைக்கழக அச்சகம் 1992).
**இ.பி. ஜெயராஜன்** என்பவர் இந்தியாவின் கேரள மாநிலத்தைச் சேர்ந்த ஒரு அரசியல்வாதி ஆவார். இவர் கேரளாவின் தொழில் மற்றும் விளையாட்டுத்துறை அமைச்சராக பினராயி விஜயன் அமைச்சரவையில் இருந்தார். இவர் கண்ணூர் மாவட்டம், மட்டனூர் சட்டமன்றத் தொகுதியில் இருந்து கேரள சட்டசபைக்குத் தேர்ந்தெடுக்கப்பட்டார். இவர் இந்திய பொதுவுடமைக் கட்சி (மார்க்சிஸ்ட்) உறுப்பினர் ஆவார். இவர் மின்னணு பொறியியலில் பட்டயப்படிப்பு படித்தவர்.

அரசியல் வாழ்க்கை
----------------

இவர் இந்திய ஜனநாயக வாலிபர் சங்கத்தின் முதல் அகில இந்தியத் தலைவர் ஆவார். மேலும் கட்சியில் இதழான தேசாபிமானி பத்திரிகையின் பொது மேலாளர் ஆவார். தற்போது இவர் கேரள கர்ஷாகா சங்கம் மற்றும் இந்திய கம்யூனிஸ்ட் கட்சி (மார்க்சிஸ்ட்) மையக் குழுவின் உறுப்பினராக உள்ளார்.

1991 முதல் 1996 மற்றும் 2011 வரை இவர் சட்டமன்ற உறுப்பினராக இருந்தார். 2016 ஆம் ஆண்டு மே மாதம் 25 ஆம் தேதி, பினராயி விஜயன் தலைமையிலான புதிய அமைச்சரவையில் தொழில் மற்றும் விளையாட்டுத்துறை அமைச்சராக பதவி ஏற்றார். 
தனது குடும்ப உறுப்பினர்களை மாநிலத்தின் பொதுத்துறை நிறுவனங்களின் தலைவராக நியமித்துள்ளதாக குற்றச்சாட்டுக்கள் எழுந்ததைத் தொடர்ந்து 2016 ஆம் ஆண்டு அக்டோபர் 14 ஆம் நாள் அமைச்சர் பதவியை ஜெயராஜன் ராஜினாமா செய்தார்.

சர்ச்சை
-------

2016 சூன் 4 அன்று, ஜெயராஜன் ஒரு தொலைக்காட்சி செய்தி அலைவரிசைக்கு செவ்வியளித்தபோது, அதில் அவர் மறைந்த அமெரிக்க குத்துச்சண்டை வீரரான முகமது அலிக்கு மரியாதை செலுத்தி, அவரை "கேரளாவின் பெருமை என்றும், ஒலிம்பிக்கில் மாநிலத்திற்கு தங்க பதக்கம் வென்றவர் "என்று கூறியது சமூக ஊடகங்களில் பிரபலமாக பரவியது.

குறிப்புகள்
-----------

1. ↑  "Pinarayi Vijayan swearing-in: As it happened" (in en-IN). *The Hindu*. 2016-05-25. .
2. ↑  "Kerala minister EP Jayarajan, facing charges of nepotism, resigns from cabinet". Firstpost. 14 October 2016. 1 August 2017 அன்று பார்க்கப்பட்டது.
3. ↑
4. ↑
5. ↑

வெளி இணைப்புகள்
---------------

* E.P. Jayarajan MLA பரணிடப்பட்டது 2017-07-17 at the வந்தவழி இயந்திரம்
**அல்பினிசம்** எனப்படும் **வெண்மைத் தோல் நோய்**, குறைபாடுடைய நிறமிகள் தோலில் தோன்றுவதால் ஏற்படுகிறது. இது ஒரு மரபணுக் குறைபாட்டு நோய். தோலில் உள்ள மெலானின் நிறமி தோன்றுவதற்கான டைரோசினேஸ் செயல் நடைபெறுவதில்லை. இவர்களுக்கு வெண்பொன் நிறமான தலைமயிர், பார்வைக் குறைபாடு, ஒளி வெறுப்பு போன்ற தன்மைகள் ஏற்படும். இவர்களது தோலில் அதிக அளவு சூரிய ஒளியால் புற்றுநோய்ப் புண்கள் தோன்ற வாய்ப்புண்டு.

நோயும் மரபியலும்
----------------

அல்பினிசம் நோயானது இரு பின்னடைவான எதிருருக்களைக் (aa) கொண்டிருக்கையில் ஏற்படும். நோய் இருக்கையில் ஒருவரில் அசாதாரணமான தோற்றம் காணப்படும். எனவே மரபணுவமைப்பு வேறுபட்ட எதிருருக்களைக் கொண்டிருந்தாலோ (Aa) அல்லது இரு ஆட்சியுடைய எதிருருக்களைக் கொண்டிருந்தாலோ (AA) நோயானது வெளித் தெரிவதில்லை. அதாவது ஒரே மாதிரியான தோற்றவமைப்பைக் கொண்டிருப்பர். நோயுள்ள ஒருவர் (aa), நோயற்ற ஒரே மாதிரியான எதிருருக்களைக் கொண்ட (AA) ஒருவருடன் சேர்ந்து ஏற்படுத்தும் வழித்தோன்றல்களில் அனைவரும் நோயற்றவர்களாக, சாதாரண தோற்றத்துடன் இருப்பினும், அனைவரும் பின்னடைவான எதிருருவைக் காவிச் செல்ல முடியும். நோயுள்ள ஒருவர் (aa), நோயில்லாத சாதாரண தோற்றம் கொண்ட காவி ஒருவருடன் (Aa) சேர்ந்து உருவாக்கும் தோன்றல்களில் 50% நோயற்ற, சாதாரண தோற்றம் கொண்ட காவிகளாகவும், 50% நோயுள்ள அசாதாரண தோற்றம் கொண்டவர்களாகவும் இருப்பர். ஒரு நோயற்ற, சாதாரண காவி (Aa), இன்னொரு நோயற்ற சாதாரண காவியுடன் (Aa) இணைந்து உருவாக்கும் தோன்றல்களில், 25% நோயற்ற சாதாரணமானவரும், 50% நோயற்ற, சாதாரண தோற்றமுள்ள காவிகளாகவும், 25% நோயுள்ள அசாதாரண தோற்றம் உடையவர்களாகவும் இருப்பர். அதே போல் இரு நோய் கொண்டவர்கள் (aa) இணைந்தால் வழித் தோன்றல்கள் அனைத்துமே நோயுள்ளவர்களாக அமைந்துவிடும்.

| தோற்றவமைப்பு | மரபணுவமைப்பு |
| --- | --- |
| அல்பினிசம் இல்லை | AA or Aa |
| அல்பினிசம் உண்டு | aa |
**கழி நெடிலடி** என்பது ஆறு, ஏழு, எட்டு என ஐஞ்சீரின் மிக்குவரும் அடிகள் ஆகும். கழி-மிகுதி. ‘கழிபெருங்காதல்’, ’கழிபேர்இரக்கம்’ என்பவற்றை நோக்கியும் கழி என்பதன் பொருளை உணரலாம். இயல்பான நான்கு சீர்களையுடைய அடி, அளவடி; அளவடியின் ஒருசீ்ர் மிக்கது நெடிலடி; நெடிலடியின் ஒன்றோ பலவோ ஆகிய சீர்கள் மிக்கது கழி நெடிலடி. கழி நெடிலடி ஒன்று, எத்தனை சீர்களால் நிரம்பியது என்பது தோன்ற அதன் எண்ணிக்கையை உள்ளடக்கி அறுசீர்க்கழிநெடிலடி, எழுசீர்க்கழிநெடிலடி, எண்சீர்க் கழிநெடிலடி என்று வழங்கப்பெறுவது உண்டு.

|  |  |  |
| --- | --- | --- |
| "| "திருமண மக்கள் நல்ல திருவேந்திப் 
புகழும் ஏந்திப்
பருதியும் நிலவும் போலப் பல்லாண்டு 
வாழ்நாள் ஏந்திக்
கருவிலே தமிழ்ப்பண் பாடு கமழ்மக்கள் 
பேரர் ஏந்திப்
பெருவாழ்வு வாழ்க உற்றார் பெற்றோரும் 
தமிழும் வாழ்க. | "|

இஃது அறுசீர்க் கழி நெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி. 
இதுபோல் ஏழு சீர்கள் மற்றும் எட்டு சீர்கள் வரை கழி நெடிலடி அமைவது சிறப்பு. ஓர் அடியில் பன்னிரண்டுக்கு மேல் சீர்கள் வரினும் அதற்கும் கழி நெடிலடி என்றே பெயர். ஆயினும் பன்னிரண்டு சீர்க்கு மேல் வருவன சிறப்பில என்பர்.

தளையால் பெறும் பெயர்
--------------------

|  |  |  |
| --- | --- | --- |
| "| "இரைக்கு வஞ்சிறைப் பறவைக
ளெனப்பெயர் இனவண்டு புடைசூழ
நுரைக்க ளென்னுமக் குழம்புகள்
திகழ்ந்தெழ நுடங்கிய விலையத்தால்
திரைக்க ரங்களிற் செழுமலைச்
சந்தனத் திரள்களைக் கரைமேல்வைத்
தரைக்கு மற்றிது குணகடல்
திரையொடு பொருதல தவியாதே" | "|

இஃது அறுசீர்க் கழிநெடிலடி ஆசிரிய விருத்தம், நான்கு அடிகளைக் கொண்டு நடக்கின்றது. இந்தப் பாடலின் ஒவ்வோர் அடியும் ஆறுசீர்களால் நிரம்புகின்றது. ஆகவே, ஒவ்வோர் அடியும் கழி நெடிலடி. இப்பாடலின் ஓர் அடியில்
நேர் ஒன்றாசிரியத்தளை, நிரையொன்றாசிரியத்தளை, நிரையொன்றாசிரியத்தளை, நிரை ஒன்றாசிரியத் தளை, கலித்தளை என்றாக ஐந்து தளைகள் இடம் பெறுகின்றன. ஆதலால் ஐந்து தளைகளால் அமைவது கழி நெடிலடி என்கின்றனர்.

|  |  |  |
| --- | --- | --- |
| "| "ஐந்தளை முதலா எழுதளை காறும்
வந்தவும் பிறவும் கழிநெடில் என்ப" | "|

மேற்கோள்கள்
-----------

1. ↑  பாரதிதாசன், திருமண வாழ்த்துப்பா,பாரதிதாசன் கவிதைகள்
2. ↑  முத்துவீரியம்,யாப்பதிகாரம், செய்யுளியல்.
3. ↑  யாப்பருங்கலக் காரிகை மேற்கோள் செய்யுள்,சூளாமணி,கல்யாணச் சருக்கம் 51.
4. ↑  இலக்கண விளக்கம், பொருளதிகாரம்-செய்யுளியல்

உசாத்துணை
---------

* தமிழ் இணையப் பல்கலைக்கழகம்
**ஈகரை** (ஆங்கிலம்:Eegarai, Ekarai) இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் இருக்கும் ஒரு கிராமம் ஆகும்.

புவியியல்
---------

இவ்வூரின் அமைவிடம் 9°57′N 78°49′E﻿ / ﻿9.95°N 78.82°E﻿ / 9.95; 78.82 ஆகும். கடல் மட்டத்தில் இருந்து இவ்வூர் சராசரியாக 52 மீட்டர் (170 அடி) உயரத்தில் இருக்கின்றது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 520 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். ஈகரை மக்களின் சராசரி கல்வியறிவு 80% ஆகும், இதில் ஆண்களின் கல்வியறிவு 85%, பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. ஈகரை மக்கள் தொகையில் 10% ஆறு வயதுக்குட்பட்டோர் ஆவார்கள்.

சிறப்புகள்
----------

இவ்வூரில் ஸ்ரீ ஆற்றங்கரை நாச்சி அம்மன் கோவில் இருக்கிறது. இக்கோவிலின் திருவிழா ஏழு நாட்களுக்கு மிகச் சிறப்பாக நடைபெறும். ஒருபக்கம் வரிசலையாறு மற்றும் மூன்று பக்கங்கள் விளைநிலங்களாலும் சூழப்பட்ட அழகிய கிராமம்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "Eegarai". *Falling Rain Genomics, Inc*. ஜனவரி 30, 2007 அன்று பார்க்கப்பட்டது.

உசாத்துணை
---------

* ஈகரை தமிழ் களஞ்சியம்
* ஈகரை இணையங்கள் பரணிடப்பட்டது 2017-03-11 at the வந்தவழி இயந்திரம்
**கேனாங்கின் ஒளித்திரை சோதனை** (*Ganong's light screen experiment*) என்பது ஒளிச்சேர்க்கைக்கு ஒளி அவசியம் என்பதை நிரூபிக்க உதவும் ஒரு சோதனையாகும். கேனாங்கின் ஒளித்திரை கருவியில் வட்ட வடிவ தகட்டில் நட்சத்திர வடிவ பகுதியும் அதன் கீழ்ப்பகுதி உள்ளீடற்ற உருளையைக் கொண்டும் அமைக்கப்பட்டிருக்கும். இவ்விரண்டு பகுதிகளும் இடுக்கி போன்ற அமைப்பால் இணைக்கப்பட்டிருக்கும். இதில் நட்சத்திர பகுதி வழியே மட்டுமே ஒளி ஊடுருவ முடியும். நட்சத்திர வடிவ தகட்டிற்கும் உருளைக்கும் இடையே தொட்டித் தாவரத்தின் ஒரு இலையைப் பொருத்த வேண்டும். இந்த அமைப்பினை சூரிய ஒளியில் 4 முதல் 6 மணி நேரம் வரை வைத்திருக்க வேண்டும். கேனாங்கின் ஒளித்திரை கருவியோடு இணைக்கப்பட்டிருந்த அந்த இலையை ஸ்டார்ச் சோதனைக்கு உட்படுத்தும் போது, நட்சத்திர வடிவ பகுதியின் வழியாக ஒளியைப் பெற்ற இலைப்பகுதி மட்டும் நீல நிறமாக மாறுகிறது. இதன் மூலம் ஒளிச்சேர்க்கைக்கு சூரிய ஒளி அவசியம் என்பதை கேனாங்கின் ஒளித்திரை சோதனை மூலம் நிருபிக்கலாம்.

வெளி இணைப்புகள்
---------------

* 
*

மேற்கோள்கள்
-----------


1. ↑  N. Y. Rochester. *Ganong Botanical Apparatus A General Catalogue* (Second ). Bausch & Lomp Optical Co.. பக். 7-10.
**கழங்கு** என்னும் குறிவிளையாட்டு தொன்றுதொட்டு ஆடப்படும் விளையாட்டுகளில் ஒன்று.

குறி சொல்லும் வேலன் கழங்கை வைத்துக் குறி சொன்னதாகத் தொல்காப்பியம் குறிப்பிடுகிறது.

தலைவன் நினைவால் மனம் மொழி செயல்களில் மாறுபட்டுக் காணப்படுவது இயல்பு.   

இது செவிலிக்குத் தெரியாதபோது குறி பார்ப்பாள்.   

வேலன் குறி சொல்லுவான்.   

அப்போது அவன் இரண்டு வழிகளைக் கையாளுவான்.

ஓலைக்கட்டில் நூல் செருகச் சொல்லிக் குறி சொல்லுவான். இது ஒரு வகை.

கழங்குக் காய்களை இரண்டு இடங்களில் மாறிமாறிப் போடுவான்.   

அடையாளமிட்ட பொற்கழங்கு எந்தப் பக்கம் விழுகிறது என்று பார்த்துக் குறி சொல்லுவான்.   

மூன்று இடங்களிலும், நான்கு இடங்களிலும் போட்டு எதில் பொற்கழங்கு விழுகிறது எனப் பார்த்தும் குறி சொல்லுவான்.   

இதில் கழங்குக்காய் எந்தப்பக்கம் கட்டுகிறது எனப் பார்க்கப்படும்.

குறி என்பது உண்மையில் ஒரு விளையாட்டு. எதிர்காலத்தில் நிகழப்போவதை அதனால் கணிக்கமுடியாது. ஏதோ ஒரு மன நிம்மதிக்காக விளையாடப்படும் விளையாட்டு.

இவற்றையும் பார்க்க
------------------

சங்ககால விளையாட்டுகள்

அடிக்குறிப்பு
-------------

1. ↑  
   

கட்டினும் கழங்கினும் வெறியென இருவரும்   

ஒட்டிய திறத்தால் செய்திக் கண்ணும் - தொல்காப்பியம் - களவியல் (செவிலி கூற்று)
கணிதத்தின் **முப்பிரிவு** அல்லது **முத்துமி** (இலங்கை வழக்கு) (*trichotomy*) விதிப்படி, ஒவ்வொரு மெய்யெண்ணும் நேர் எண்ணாகவோ அல்லது எதிர் எண்ணாகவோ அல்லது பூச்சியமாகவோ இருக்கும்.

```
{\displaystyle \forall x\in \mathbb {R} ,} {\displaystyle x>0,x<0,x=0} என்ற மூன்றில் ஏதாவது ஒன்று மட்டுமே உண்மையாக இருக்கும்.
```

மரபார்ந்த தருக்கத்தில், மெய்யெண்களின் சாதாரண ஒப்பீட்டிற்கு *முப்பிரிவு அடிகோள்* (*axiom of trichotomy*) உண்மையாக அமைவதால், அது முழு எண்களின் ஒப்பீட்டிற்கும், விகிதமுறு எண்களின் ஒப்பீட்டிற்கும் உண்மையாக அமையும்.

ஈருறுப்பு உறவு
*X* கணத்தின் மீது வரையறுக்கப்பட்ட ஈருறுப்பு உறவு *R* க்கான முப்பிரிவு விதி:

*X* இன் ஏதேனுமிரு உறுப்புகள் *x* , *y* எனில்,

```
 {\displaystyle \ xRy,} {\displaystyle \ yRx,} {\displaystyle x=y} ஆகிய மூன்றில் ஏதேனும் ஒன்று மட்டுமே உண்மையாகும்.
```

{\displaystyle \forall x,y\in X,\ xRy\lor yRx\lor x=y}
* முப்பிரிவு விதிக்குட்பட்ட உறவு எதிர்வு உறவாக இருக்க முடியாது.
* முப்பிரிவு விதிக்குட்பட்ட உறவு, கடப்பு உறவெனில் அது எதிர்சமச்சீர் உறவாகவும், சமச்சீரற்ற உறவாகவும் இருக்கும் (முப்பிரிவுக்குட்பட்ட உறவில் *xRy* , *yRx* இரண்டும் ஒரே சமயத்தில் உண்மையாக இருக்க முடியாது).
* முப்பிரிவானது, வரிசை உறவின் ஒரு பண்பாக அமையும்:

*X* கணத்தின் மீது வரையறுக்கப்பட்ட வரிசை உறவு {\displaystyle <}
*X* கணத்தின் ஏதேனுமிரு உறுப்புகள் *x* , *y*

```
{\displaystyle x<y,x=y}, அல்லது {\displaystyle x>y} ஆகிய மூன்றில் ஏதாவது ஒன்று மட்டுமே உண்மையாக இருக்கும்:
```

கணிதக் குறியீட்டில்:

{\displaystyle \forall x\in X\,\forall y\in X\,((x<y\,\land \,\lnot (y<x)\,\land \,\lnot (x=y)\,)\lor \,(\lnot (x<y)\,\land \,y<x\,\land \,\lnot (x=y)\,)\lor \,(\lnot (x<y)\,\land \,\lnot (y<x)\,\land \,x=y\,\,))\,.}
வரிசை உறவை எதிர்வாகவும், கடப்பாகவும் கொண்டால்:

{\displaystyle \forall x\in X\,\forall y\in X\,((x<y)\,\lor \,(y<x)\,\lor \,(x=y))\,.}

மேற்கோள்கள்
-----------

1. ↑